La quarta edició del Festival de Manga Mangetsu comença divendres que ve
31 de gener 2018

​![](/media/yf3dw3wa/04mangetsu-18-cartel.jpg)

El Festival Manga de Morvedre Mangetsu arriba amb la quarta edició els pròxims dies 2 i 3 de febrer al Casal Jove del Port de Sagunt. La regidoria de Joventut de l'Ajuntament de Sagunt ha llançat la programació i el cartell d’esta nova edició del festival, que arriba ja al seu quart any.  
  
Mangetsu és un festival de cultura japonesa on els protagonistes són el manga (còmic japonés) i l’anime, nom que rep l'animació japonesa i que compta amb enorme acceptació entre el públic jove i adolescent. El festival sorgix de la iniciativa dels i les corresponsals dels IES d'aquell any 2015 que, després de col·laborar com a voluntaris/es al Festival del Còmic Splash, van considerar que seria interessant realitzar un festival similar, però, esta vegada, de manga i anime. D'esta manera, la regidoria va donar suport des de l'inici esta iniciativa i els acompanya en tot el procés de planificació, organització i possada en marxa.  
  
El festival compta amb activitats per a tots els públics sense oblidar-nos mai dels més xicotets. Activitats com els ja tradicionals concursos de ball i _cosplay,_ tallers de cuina, dibuix i il·lustració manga, creació i desenvolupament de videojocs, cal·ligrafia japonesa, vestimenta o _origami_ són alguns dels exemples amb els quals el festival  sorprendrà. En total es van a oferir 165 places en els 11 tallers previstos. També creix la zona d’estands, amb associacions juvenils i culturals de la localitat, a més d'altres vinculades amb la cultura japonesa. Fins a 12 col·lectius oferiran els seus productes i activitats en el mercat ambulant manga. El festival, a més, compta amb una zona infantil que obrirà el dissabte 3 amb cinema, tallers de cuina i dibuix, photocall, pintacares i l'esperada visita dels personatges de les seues sèries favorites com Doraemon i Pikachu.  
   
Com a novetats, cal destacar la visita d'un youtuber valencià, Fran García, més conegut com a iLuTV que explicarà com van ser els seus inicis i com va fer de la seua passió, anime i manga, el seu treball, a més de la trobada amb José Gracia, autor de llibres i publicacions sobre Star Wars.

   
![](/media/nojdvxyg/04img_20171229_115013.jpg)  

D'altra banda, enguany es reforçarà l'assistència de públic de la capital amb autobusos que acostaran als incondicionals del Mangetsu des de València i des de l'estació de tren de Sagunt al Casal Jove del Port de Sagunt, lloc de celebració del festival. També hi haurà cinema, zona de videojocs i jocs de taula japonesos, photocall, o diferents exhibicions com la de _Soft Combat_ (a càrrec de l'associació Dracs i Espases), d'arts marcials (l'oferirà el club Judo Canet) i de ball, amb el grup Kyu’s Cosplay. 

  

Cinema, exhibició de judo i arts marcials, xarrades, estands de venda, zona de videojocs, jocs de taula tradicionals japonesos. En definitiva, una àmplia varietat d'oferta que va més enllà del marxandatge, on la participació dels jóvens és el principal objectiu.

*   [](http://www.facebook.com/sharer.php?u=https://aytosagunto.es/va/actualitat/la-quarta-edicio-del-festival-de-manga-mangetsu-comenca-divendres-que-ve/ "Facebook")
*   [](http://twitter.com/share?url=https://aytosagunto.es/va/actualitat/la-quarta-edicio-del-festival-de-manga-mangetsu-comenca-divendres-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-quarta-edicio-del-festival-de-manga-mangetsu-comenca-divendres-que-ve/ "Linked In")
*   [](mailto:?body=https://aytosagunto.es/va/actualitat/la-quarta-edicio-del-festival-de-manga-mangetsu-comenca-divendres-que-ve/)